ai4bharat/Pralekha huggingface dataset:
उपराष्ट्रपती कार्यालय
कोरोनाविरुद्धचा जागतिक लढा यशस्वी होण्यासाठी भारत ही लढाई जिंकणे आवश्यक –उपराष्ट्रपती
लॉकडाऊनच्या पहिल्या आठवड्यातले यश दिलासादायक, पुढचे दोन आठवडे अत्यंत महत्वाचे
या देशव्यापी लॉकडाऊनमुळे दैनंदिन जीवनात आलेल्या अडथळ्यांमुळे संकल्प विचलित होऊ देऊ नका—उपराष्ट्रपतींचे जनतेला आवाहन
नवी दिल्ली, 31 मार्च 2020
कोरोनाशी लढण्यासाठी पंतप्रधानांनी केलेल्या लॉकडाऊनच्या आवाहनाला जनतेने तसेच राज्ये आणि केंद्रशासित प्रदेशांनी दिलेला प्रतिसाद दिलासादायक होता, असे सांगत उपराष्ट्रपती एम. व्यंकय्या नायडू यांनी जनतेच्या संकल्पसिद्धीचे कौतुक केले आहे.
आपल्या देशाची लोकसंख्या 130 कोटी आहे, आणि उपलब्ध आरोग्य सेवा, संसाधने हे सगळे बघता लॉकडाऊनचा निर्णय घेणे अपरिहार्य होते. कारण अशा असामान्य स्थितीत असामान्य तोडगा काढणे आवश्यक असते.
लॉकडाऊनच्या पहिल्या आठवड्यात जनतेने बाळगलेला संयम दिलासादायक असून, आपण या आव्हानाचा सामना करण्यात यशस्वी होऊ, अशी आशा जागृत करणारा आहे, असे उपराष्ट्रपती म्हणाले.
कोरोनाच्या विरुद्ध जागतिक पातळीवर सुरु असलेला लढा यशस्वी करायचा असेल, तर भारताने हा लढा जिंकणे आवश्यक आहे. अत्यावश्यक गोष्टी खरेदी करताना , नागरिकांनी समाजिक अंतर पाळावे, असे आवाहन उपराष्ट्रपतींनी केले.
दैनंदिन आयुष्यासाठी गरजेच्या वस्तूंचा पुरवठा सुरळीत होत असल्याबद्दल त्यांनी समाधान व्यक्त केले आहे.
अशा लॉकडाऊनच्या काळात नागरिकांना दैनंदिन वस्तू मिळण्यात काही अडचणी येणे स्वाभाविक आहे, मात्र त्याला सहकार्य करावे, असे आवाहन नायडू यांनी केले. विशेषतः कामगार आणि शेतमजुरांच्या अडचणी सोडवण्यासाठी, सरकार प्रयत्नशील असल्याचे उपराष्ट्रपती म्हणाले. या संदर्भात, अत्यंत वेगाने प्रयत्न व्हायला हवे. या संकटाने सर्वांच्या माणूसकी धर्माला आवाहन केले असून सर्व समाजाने एकजुटीने वागण्याची गरज आहे, असही उपराष्ट्रपती म्हणाले.
या संकटाच्या काळात लोकांसाठी जे पहिल्या फळीत उभे राहून लढा देत आहेत, अशा सर्वांप्रती त्यांनी कृतज्ञता व्यक्त केली. या लढ्यात सरकारला बळ देण्यासाठी जनतेने ‘पीएम केयर्स निधी’ मध्ये सढळ हस्ते मदत करावी असे आवाहन त्यांनी केले. समाजातल्या बुद्धीजीवी वर्गाने आणि सर्व पक्षांनी अशा काळात एकत्र येऊन या आव्हानाचा सामना करण्यात सरकारला मदत करावी, असे नायडू म्हणाले.
अशा कसोटीच्या काळात नागरिकांनी सोशल मिडियाचा जबाबदारीने वापर करावा, अशी सूचना त्यांनी केली.
B.Gokhale/R.Aghor/P.Kor
(Visitor Counter : 107
रस्ते वाहतूक आणि महामार्ग मंत्रालय
प्लॅस्टिक कचऱ्याचा रस्तेबांधणीसाठी उपयोग
आतापर्यंत, प्लॅस्टिक कचऱ्याचा वापर करुन, देशात 703 किमी लांबीचे राष्ट्रीय महामार्ग बांधण्यात आले आहेत. या रस्त्यांवर फ्लेक्सीबल पेव्हमेंट च्या वर प्लॅस्टिकचे आवरण दिले आहे. केंद्रीय रस्ते आणि महामार्ग मंत्रालयाने या संबंधी अधिसूचना जारी करत, राष्ट्रीय महामार्गावर, पांच लाख पेक्षा अधिक लोकसंख्या असलेल्या नागरी भागाच्या 50 किमी परिसरात, या महामार्गालगतच्या सर्विस रोड  च्या नूतनीकरणाच्या कामात, हॉट मिक्स मध्ये प्लॅस्टिक कचऱ्याचा वापर करणे अनिवार्य केले आहे. हा निर्णय पर्यावरणपूरक असून, प्लॅस्टिकच्या पुनर्वापरामुळे त्याचे पर्यावरनावरील घटक परिणाम कमी होण्यास मदत होणार आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी आज लोकसभेत एका लिखित उत्तराद्वारे ही माहिती दिली
पंतप्रधान कार्यालय
"अबंडन्स इन मिलेट्स" या गाण्यामुळे अन्न सुरक्षा देण्याच्या आणि उपासमार दूर करण्याच्या महत्त्वपूर्ण ध्येयाला सर्जनशीलतेची जोड मिळाली आहे: पंतप्रधान
श्री अन्न किंवा भरड धान्यात विपुल प्रमाणात पौष्टिकता असल्यामुळे त्याचा वापर केल्याने आरोग्य चांगले राहते आणि शरीर तंदुरुस्त राहते, असे पंतप्रधान नरेंद्र मोदी यांनी म्हटले आहे.
पंतप्रधानांच्या पुढाकाराने संयुक्त राष्ट्रांनी 2023 हे वर्ष आंतरराष्ट्रीय भरडधान्य वर्ष म्हणून घोषित केल्याने प्रेरित होऊन ग्रॅमी पुरस्कार विजेती भारतीय-अमेरिकन गायिका फालू हिने "अबंडन्स इन मिलेट्स" हे गाणे तयार आणि सादर केले आहे. भरडधान्याला प्रोत्साहन देण्यासाठी, शेतकर्यांना या पिकांचे उत्पादन घेता यावे यासाठी आणि जगातील उपासमार संपवण्यात मदत करण्यासाठी पंतप्रधानांसोबत सहभागी होत आपण एक गाणे लिहिल्याचे तिने एका ट्विट संदेशात म्हटले आहे.
त्या संदेशाला पंतप्रधानांनी ट्विटदवारे उत्तर दिले आहे:
"उत्कृष्ट प्रयत्न @FaluMusic! श्री अन्न किंवा भरडधान्य खूप पौष्टिक आणि आरोग्यदायी आहे. अन्न सुरक्षा देण्याच्या आणि उपासमारी दूर करण्याच्या महत्त्वाच्या ध्येयाला या गाण्यातून सर्जनशीलतेची जोड मिळाली आहे."
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 162 कोटी 73 लाखांपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 13 कोटी 83 लाखांपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण अभियान 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक प्रमाणात लस उपलब्धता करून लसीकरणाच्या अभियानाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली जात आहे, त्यामुळे लसीकरण मोहिमेचे अधिक उत्तम नियोजन त्यांना करणे शक्य होईल. तसेच लसींची पुरवठा साखळी सुरळीत, विनाखंड ठेवता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,62,73,06,725
|
|
BALANCE AVAILABLE
|
|
13,83,03,116
केंद्र सरकारने आतापर्यंत लसींच्या 162 कोटी 73 लाखांपेक्षा अधिक  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
13 कोटी 83 लाखांपेक्षा अधिक न वापरलेल्या  मात्रा राज्ये आणि केंद्रशासित प्रदेशांकडे अद्याप शिल्लक आहेत.
पंतप्रधान कार्यालय
जम्मू काश्मीरमधल्या बस अपघातातल्या मृतांप्रती पंतप्रधानांकडून शोक व्यक्त
नवी दिल्ली, 1 जुलै 2019
जम्मू काश्मीर मधल्या किश्तवाड जिल्ह्यातल्या बस अपघातातल्या मृतांप्रती पंतप्रधान नरेंद्र मोदी यांनी शोक व्यक्त केला आहे.
या अपघातातल्या मृतांप्रती दुःख व्यक्त करून त्यांच्या कुटुंबियांचे पंतप्रधानांनी सांत्वन केले आहे. जखमींच्या प्रकृतीला लवकर आराम वाटावा, असे पंतप्रधानांनी म्हटले आहे..
B.Gokhale/N.Chitale/D.Rane
(Visitor Counter : 66
पंतप्रधान कार्यालय
पंतप्रधानांनी मिलाद-उन-नबी निमित्त जनतेला दिल्या शुभेच्छा
नवी दिल्ली, 30 ऑक्टोबर 2020
पंतप्रधान नरेंद्र मोदी यांनी मिलाद-उन-नबी निमित्त जनतेला शुभेच्छा दिल्या आहेत.
पंतप्रधान म्हणाले, “मिलाद-उन-नबी निमित्त हार्दिक शुभेच्छा. आशा आहे की हा दिवस सर्वत्र करूणा आणि बंधुभाव वृद्धिंगत करो. प्रत्येकजण आरोग्यदायी आणि आनंदी राहो. ईद मुबारक!”
S.Tupe/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारतीय नौदलाच्या वैयक्तिक संरक्षण उपकरणाला  आयएनएमअएस  द्वारे प्रमाणपत्र
नवी दिल्ली, 7 मे 2020
भारतीय नौदलाने आरेखन आणि उत्पादित केलेल्या वैयक्तिक संरक्षणात्मक उपकरणांची  तपासणी डीआरडीओ ची संस्था असणाऱ्या आयएनएमएएस, दिल्ली यांनी केली आहे, डीआरडीओ पीपीई ची तपासणी आणि प्रमाणपत्र देण्याचे काम करते आणि त्यांनी या पीपीई सूटच्या मोठ्याप्रमाणात उत्पादन आणि क्लिनिकल कोविड-19 परिस्थितीतील वापरासाठी प्रमाणपत्र जारी केले आहे.
सध्या सुरु असलेल्या कोविड-19 साथीच्या आजाराच्या काळात वैयक्तिक संरक्षण उपकरणांची  कमतरता ही गंभीर चिंतेचा विषय आहे कारण त्यांची कमतरता आरोग्यसेवा कर्मचाऱ्यांची उपलब्धता सुरक्षा आणि मनोधैर्यावर विपरीत परिणाम करतो. पीपीई उत्पादनाला
चाचणीसंबंधीच्या कठोर निकषांची पूर्तता करणे आवश्यक आहे आणि त्यासाठीची मानके आयसीएमआर आणि एमओएचएफडब्ल्यूने निश्चित केली आहेत.
कोविड विरूद्धच्या लढाईतील ही महत्त्वपूर्ण साधने उपलब्ध करून देण्याचे आव्हान भारतीय नौदलाने स्वीकारले. इनोव्हेशन सेल, नेव्हल मेडिसिन इन्स्टिट्यूट, मुंबई आणि नेव्हल डॉकयार्ड मुंबई यांनी बनविलेल्या पथकाने पीपीई आरेखन आणि उत्पादन करण्यासाठी सहकार्य केले. डीआरडीओची संस्था असणाऱ्या आयएनएमएएस, दिल्ली यांनी पीपीई ची तपासणी केली आहे, डीआरडीओ पीपीईची तपसणी आणि प्रमाणपत्र देण्याचे काम करते.
या उत्पादनाने पीपीई 6/6 कृत्रिम रक्त भेदन प्रतिकार चांचणी यशस्वीरित्या उत्तीर्ण केली आहे.  आणि म्हणूनच याच्या मोठ्या प्रमाणत उत्पादनाला आणि क्लिनिकल स्तरावर कोविड-19 परिस्थितीत याच्या वापराला प्रमाणित केले आहे.
साधे, नाविन्यपूर्ण आणि कमी-खर्चिक आरेखन हे या पीपीईची उल्लेखनीय वैशिष्ट्ये आहेत; आणि म्हणूनच हे प्राथमिक उत्पादन सुविधांच्या आधारे तयार केले जाऊ शकते. पीपीई साठी वापरण्यात आलेल्या कापडाच्या नाविन्यपूर्ण निवडीसाठी पीपीई उल्लेखनीय आहे, या पीपीई श्वासोच्छवास क्षमता आणि प्रवेशासाठी प्रतिरोध प्रदान करतात आणि वापरकर्त्यासाठी आरामदायक आणि सुरक्षित आहे.
या पीपीई ची किंमत व्यावसायिक दृष्ट्या उपलब्ध असलेल्या पीपीई पेक्षा कमी आहे.G.Chippalkatti/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
आरोग्य आणि कुटुंब कल्याण मंत्रालय
केंद्र सरकारने आतापर्यंत सुमारे 16.37 कोटीहून अधिक लशीच्या मात्रा राज्ये आणि केन्द्र शासित प्रदेशांना मोफत उपलब्ध करून दिल्या आहेत
अजूनही 79 लाखांपेक्षा जास्त मात्रा राज्यांकडे नियोजनआणि वापरासाठी उपलब्ध आहेत
येत्या तीन दिवसात सुमारे 17 लाख अतिरिक्त मात्रा राज्ये आणि केन्द्र शासित प्रदेशांना उपलब्ध होतील
नवी दिल्ली, 1 मे 2021
केंद्र सरकार, कोविड19 विरोधातला लढा आघाडीवर राहून लढत आहे. कोविड विरोधातल्या लढ्यातील पंचसूत्री धोरणातला लसीकरण हा अविभाज्य भाग आहे. 
लसीकरणाला वेग देण्यासाठी खुले धोरण स्विकारत तिसऱ्या टप्प्याच्या अंमलबजावणीला आज सुरुवात झाली.  नव्या पात्र गटाच्या नोंदणीला 28 एप्रिलपासून सरुवात झाली आहे. पात्र लाभार्थी थेट CoWIN पोर्टल  किंवा आरोग्यसेतू अॅपद्वारे नोंदणी करु शकतात.
केंद्र सरकारने आतापर्यंत सुमारे 16.37 कोटीहून अधिक  लशीच्या मात्रा राज्ये आणि केन्द्र शासित प्रदेशांना मोफत उपलब्ध केल्या आहेत. यापैकी, अपव्यय धरुन एकूण 15,58,48,782 मात्रा देण्यात आल्या आहेत. .
अजूनही 79 लाखांपेक्षा जास्त कोविड प्रतिबंधक मात्रा  राज्यांकडे नियोजनासाठी उपलब्ध आहेत.
याशिवाय, येत्या तीन दिवसात सुमारे 17 लाख अतिरिक्त मात्रा राज्ये आणि केन्द्र शासित प्रदेशांना उपलब्ध होतील.
आधीच सांगीतल्याप्रमाणे गतीशील आणि व्यापक लसीकरण धोरणाच्या तिसऱ्या टप्प्यात, सर्व राज्ये आणि केन्द्र शासित प्रदेशांना केन्द्राच्या माध्यमातून उपलब्ध केलेल्या एकूण लशीच्या मात्रांबाबत केन्द्रीय आरोग्य आणि कुटुंब कल्याण मंत्रालयाकडून सविस्तर माहिती दिली जाते. 45 वर्षांवरील लाभार्थ्यांना मोफत लशीच्या मात्रा उपलब्ध केल्या जातात.
पुढील तक्त्यात केन्द्र सरकारने, राज्ये आणि केन्द्र शासित प्रदेशांना मोफत उपलब्ध केलेल्या लशीच्या मात्रांबाबत माहिती दिली आहे.
राज्ये आणि केन्द्र शासित प्रदेश यांना कोविशील्ड आणि कोवॅक्सीन लशीचे मे 2021च्या पहिल्या पंधरवड्यात केंद्र सरकारच्या माध्यमातून झालेले वाटप.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 205
उपराष्ट्रपती कार्यालय
रक्षाबंधनाच्या पूर्वसंध्येला उपराष्ट्रपतींनी देशाला शुभेच्छा दिल्या
उपराष्ट्रपती एम. वेंकय्या नायडू यांनी रक्षाबंधनाच्या पूर्वसंध्येला देशातल्या नागरिकांना शुभेच्छा दिल्या आहेत. उपराष्ट्रपतींनी आपल्या संदेशात म्हटले आहे -
“रक्षाबंधनाच्या शुभ दिवसानिमित्त मी देशातील नागरिकांना शुभेच्छा देतो.
रक्षाबंधन आपल्या समाजातील बंधुभगिनीमधील प्रेम आणि आपुलकीच्या दृढ बंधनाची अभिव्यक्ती आहे. भावाबहिणीचे नाते अत्यंत खास आहे आणि एकमेकांप्रती प्रेम, परस्पर आदर आणि ममत्वावर आधारित या नात्याचा, बंधाचा सन्मान हा रक्षाबंधनाचा सण करतो. .
हा सण आपल्याला आपल्या समाजात पारंपारिकपणे महिलांना दिलेल्या उच्च स्थानाची आठवण करून देतो. या निमित्ताने आपण आपल्या देशात महिलांचा सन्मान आणि आदर राखण्यासाठी स्वतःला पुन्हा समर्पित करूया.
रक्षाबंधनाच्या शुभ दिवसानिमित्त मी आपल्या देशातील नागरिकांना हार्दिक शुभेच्छा देतो.”
मंत्रिमंडळ
गुरु नानक देव यांच्या 550 व्या जयंती समारंभाच्या प्रस्तावाला केंद्रीय मंत्रिमंडळाची मंजुरी
नवी दिल्ली, 22 नोव्हेंबर 2018
पंतप्रधान नरेंद्र मोदी यांच्या अध्यक्षतेखाली, आज झालेल्या केंद्रीय मंत्रिमंडळाच्या बैठकीत शीख धर्मगुरू गुरु नानक यांच्या 550व्या जयंती उत्सवाच्या प्रस्तावाला मंजुरी देण्यात आली. पुढच्या वर्षी येणाऱ्या या जयंतीनिमित्त देशभरात आणि जगातही उत्सव तसेच विविध समारंभ साजरे केले जाणार आहेत. राज्य सरकारे आणि परदेशातील भारतीय दूतावास या जयंती उत्सवात सहभागी होतील. गुरुनानक देव यांनी जगाला प्रेम, शांती, समानता आणि बंधुत्वाची शिकवण दिली असून ती चिरंतन आहे.
आजच्या बैंठकीत घेण्यात आलेले काही महत्वाचे निर्णय:
कर्तारपूर साहिब कॉरिडॉरचा विकास-
गुरुदासपूर जिल्ह्यातील डेरा बाबा नायक पासून ते आंतरराष्ट्रीय सीमेलगत असलेल्या, कॉरिडॉर चा विकास करणे. यामुळे भारतातील शीख भाविकांना पाकिस्तानमधे रावी नदीकिनारी असलेल्या साहिब कर्तारपूर यांच्या गुरुद्वारा दरबारला भेट देता येईल.
केंद्र सरकारच्या निधीमधून हा कॉरिडॉर विकसित केला जाईल.
सुलतानपूर लोधीचा विकास:
गुरु नानक देव यांच्या जीवनकार्याशी संबंधित ऐतिहासिक गाव सुलतानपूरचा ऐतिहासिक वारसा स्थळ म्हणून विकास केला जाईल. स्मार्ट सिटीच्या धर्तीवर हा विकास केला जाणार असून, त्यात “ऊर्जा सक्षमीकरण” हा महत्वाचा घटक असेल. गुरुनानक यांच्या आयुष्याचे वर्णन करणारी “पिंड बाबे नानक दा”हे स्थळ विकसित केले जाणार आहे.
आंतरश्रद्धा अध्ययनकेंद्र आणि परदेशी विद्यापीठांमध्ये अध्यासन केंद्र विकसित करणे.
अमृतसर येथील गुरु नानक देव विद्यापीठात आंतर-श्रद्धा अध्ययनकेंद्र विकसित केले जाणार आहे. त्याशिवाय इंग्लंड आणि कॅनडा येथील विद्यापीठांमध्ये अध्यासन केंद्र विकसित केले जाणार आहे. गुरु नानक देव यांच्या आयुष्यावर एक चर्चासत्र नवी दिल्लीत आयोजित केले जाईल.
देशभर आणि जगात जयंती उत्सव साजरा होणार-
गुरु नानक यांच्या 550व्या जयंतीनिमित्त सर्व राज्ये, केंद्रशासित प्रदेश आणि परदेशातील भारतीय दूतावास यांनाही कार्यक्रम साजरे करण्याची विनंती केली जाणार आहे.
नाणी आणि टपाल तिकिटाचे अनावरण-
यानिमित्त भारत सरकारतर्फे, “विशेष नाणे आणि टपाल तिकिटाचे” अनावरण केले जाणार आहे.
धार्मिक कार्यक्रम आणि प्रकाशने-
यानिमित्त देशभरात विविध धार्मिक कार्यक्रम आयोजित केले जाणार आहे. दूरदर्शनवरुन गुरु नानक देव यांच्यावरील कार्यक्रम आणि गुरुबानीचे प्रक्षेपण होणार आहे. गुरु नानक जी यांचे साहित्य जागतिक भाषांमध्ये प्रकाशित करण्याची विनंती युनेस्कोला केली जाणार आहे.
B.Gokhale/R.Aghor/P.Malandkar
(Visitor Counter : 81
गृह मंत्रालय
जम्मु आणि काश्मीरची सुधारत चाललेली स्थिती
नवी दिल्ली, 27 नोव्हेंबर 2019
केंद्र सरकारने दहशतवादाच्या विरोधात शून्य सहनशीलतेचे धोरण स्वीकारले असून, संरक्षण दल दहशतवादाविरोधात परिणामकारक पावले उचलीत आहे. गेल्या काही वर्षात मोठ्या प्रमाणावर दहशतवाद्यांचे निर्दाळण करण्यात यश लाभले आहे. ही माहिती गृह राज्यमंत्री जी किशन रेड्डी यांनी आज राज्यसभेत एका प्रश्नाच्या लेखी उत्तरात दिली.
17 नोव्हेंबरपर्यंत यंदा 594 दहशतवादी घटना घडल्या, त्यात 79 जवान आणि 37 नागरिक मारले गेले. गेल्यावर्षी 614 घटना घडल्या होत्या. त्यात 91 सैनिक आणि 39 नागरिक मारले गेले होते. गेल्या वर्षी एकूण 328 वेळा सीमापार क्षेत्रातून घुसरखोरीचे प्रयत्न झाले होते. यंदा 17 नोव्हेंबरपर्यंत 171 प्रयत्न झाले आहेत. गेल्यावर्षी शस्त्रबंदी उल्लंघनाच्या 2140 घटना घडल्या होत्या. त्यात 30 नागरिक आणि 29 सीमा रक्षक जवान ठार झाले होते. यंदा 17 नोव्हेंबर पर्यंत 2753 घटनांमध्ये 15 नागरिक आणि 17 जवान ठार झाले.
G.Chippalkatti/D.Rane
(Visitor Counter : 74
राष्ट्रपती कार्यालय
के.आर. नारायणन यांना जयंतीनिमित्त राष्ट्रपतींनी वाहिली आदरांजली
नवी दिल्ली, 27 ऑक्टोबर 2020
भारताचे राष्ट्रपती रामनाथ कोविंद यांनी भारताचे माजी राष्ट्रपती के. आर नारायणन यांना त्यांच्या जयंतीनिमित्त आज  राष्ट्रपती भवन येथे आदरांजली अर्पण केली. राष्ट्रपती आणि राष्ट्रपतीभवनातील इतर अधिकारी यांनी के. आर. नारायणन यांच्या प्रतिमेसमोर पुष्पांजली अर्पण केली.
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
या वर्षी जुलै महिन्यापर्यंत जम्मू-काश्मीर आणि लदाख भागात 94 जनऔषधी केंद्र सुरु, आणखी 73 केंद्रे प्रस्तावित
जनऔषधी केंद्रातून 5 ऑगस्ट 2019 पासून 4.39 कोटी रुपयांच्या औषधांची विक्री, नागरिकांच्या 31 कोटी रुपयांची बचत
BPPI कडून जनऔषधी सुविधा केंद्रात 1.56 कोटी सॅनिटरी पॅडचा पुरवठा; ‘राष्ट्रीय किशोर स्वास्थ्य कार्यक्रम’अंतर्गत युवती आणि महिलांना NHM कडून मोफत पॅड वितरीत
नवी दिल्ली, 11 ऑगस्ट 2020
भारतीय सार्वजनिक औषध विभाग, BPPI ने जम्मू काश्मीर भागात 91आणि लदाख भागात 3 जन औषधी केंद्र सुरु केली आहेत. जानेवारी ते जुलै 2020 या कालावधीत सुरु झालेल्या या केंद्रांचा उद्देश या भागातील नागरिकांना उत्तम दर्जाची औषधे स्वस्त दरात उपलब्ध करुन देणे हा आहे.
केंद्र सरकारच्या औषधनिर्माण विभागाच्या अखत्यारीतील BPPI हा विभाग प्रधान मंत्री भारतीय जनऔषधी प्रकल्पाची अंमलबजावणी करतो.
जम्मू-काश्मीर मध्ये 9 मे 2011रोजी श्रीनगरच्या लाल चौकात पहिले जन औषधी केंद्र उघडण्यात आले होते. आणि लदाखमध्ये 9 जानेवारी 2012 रोजी, SNM रुग्णालयात पहिले जन औषधी केंद्र उघडण्यात आले.मात्र, गेल्या एका वर्षात, म्हणजेच 5 ऑगस्ट 2019 पासून BPPI ने जम्मू काश्मीर मध्ये 31 नवी केंद्र तर लदाखमध्ये एक नवे केंद्र सुरु केले. गेल्या वर्षभरात जम्मू-कश्मीर आणि लदाखमध्ये 4.39 कोटी रुपयांच्या औषधांची विक्री झाली, ज्यातून इथल्या नागरिकांच्या सुमारे 31 कोटी रुपयांची बचत झाली.
जम्मू-काश्मीर आणि लदाख भागात 73 नवी जन औषधी केंद्र सुरु करण्याचा निर्णय, जम्मू काश्मीर आणि केंद्र सरकारने घेतला असून त्यासाठी जागाही निश्चित करण्यात आला आहे. दोन्ही केंद्रशासित प्रदेशात नवी औषधनिर्माण परिषद स्थापन झाल्यावरच ही नवी केंद्रे सुरु केली जाऊ शकतील.
जन औषधी दिनानिमित्त 7 मार्च रोजी झालेल्या विशेष कार्यक्रमात पंतप्रधान नरेंद्र मोदी यांनी स्वतः या योजनेच्या लाभार्थ्यांशी संवाद साधला होता. पुलवामा जिल्ह्यातील ज्येष्ठ नागरिक आणि या योजनेचे लाभार्थी, गुलाम नबी दार, यांनी या योजनेचे लाभ यावेळी सांगितले. तसेच या योजनेमुळे झालेल्या बचतीचीही माहिती दिली, कमी किमतीतील औषधांमुळे या प्रदेशातील नागरिकांची बचत होऊन तो पैसा आणखी चांगल्या कामांसाठी वापरला जातो आहे. अशी आणखी केंद्रे सुरु करण्याची विनंती त्यांनी पंतप्रधानांना केली.
या जनऔषधी केंद्रांच्या मार्फत केंद्र सरकारने गरीब आणि वंचित युवती आणि महिलांना देशभर केवळ एका रुपयात जन औषधी सुविधा सॅनिटरी पॅड उपलब्ध करुन दिले आहेत. जम्मू काश्मीर प्रशासनाने राष्ट्रीय आरोग्य अभियानाअंतर्गत BPPI कडून थेट हे सॅनिटरी पॅड विकत घेतले. आतापर्यंत BPPI ने जम्मू काश्मीर आणि लदाख भागात 1.56 कोटी पॅडचा पुरवठा केला आहे. राष्ट्रीय आरोग्य अभियानाअंतर्गत, सुरु असलेल्या राष्ट्रीय किशोर स्वास्थ्य कार्यक्रमाअंतर्गत युवतींना हे पॅड मोफत दिले जातात.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
कार्मिक, सार्वजनिक तक्रार आणि निवृत्ती वेतन मंत्रालय
निवृत्तीवेतन आणि निवृत्तीवेतनधारक कल्याण विभागाकडून स्टेट बँक ऑफ इंडियाच्या अधिकाऱ्यांसाठी उद्या बँकर्स जनजागृती कार्यशाळा
केंद्रीय कार्मिक, सार्वजनिक तक्रारी आणि निवृत्तीवेतन राज्यमंत्री डॉ जितेंद्र सिंह यांच्या नेतृत्वाखाली, भारत सरकारच्या निवृत्तीवेतन आणि निवृत्तीवेतनधारक कल्याण विभागाने निवृत्तीवेतनधारकांचे आणि त्यांच्या कुटुंबीयांचे जीवन सुलभ व्हावे, या उद्देशाने अनेक कल्याणकारी उपाययोजना सुरू केल्या आहेत तसेच निवृत्ती वेतनासंबधीत प्रक्रियांचे डिजिटलायझेशन सुरू केले आहे. गेल्या 50 वर्षांमध्ये निवृत्तीवेतन नियमांमध्ये अनेक सुधारणा करण्यात आल्या आहेत आणि याबाबत अनेक स्पष्टीकरण आदेश/सूचना जारी करण्यात आल्या आहेत. डिसेंबर 2021 मध्ये हे सर्व आदेश आणि सूचना एकत्रित करून केंद्रीय नागरी सेवा  नियम, 2021 म्हणून सादर करण्यात आले.
बँका याच प्रमुख निवृत्ती वेतन वितरण प्राधिकरण असल्यामुळे निवृत्तीवेतन आणि निवृत्तीवेतनधारक कल्याण विभागाने बँकांच्या केंद्रीय निवृत्तीवेतन प्रक्रिया केंद्र  तसेच बँकेतील निवृत्ती वेतनासंबंधित कामे हाताळणाऱ्या त्यांच्या क्षेत्रीय पदाधिकाऱ्यांसाठी जागरुकता कार्यशाळांची मालिका सुरू केली आहे. निवृत्तीवेतन आणि निवृत्तीवेतनधारक कल्याण विभागाचे सचिव व्ही. श्रीनिवास यांच्या नेतृत्वाखाली केंद्र सरकारच्या अधिकाऱ्यांचा एक गट स्टेट बँक ऑफ इंडियाच्या अधिकाऱ्यांसाठी एक कार्यशाळा घेण्याच्या उद्देशाने श्रीनगर येथे दाखल झाला आहे.
या कार्यशाळांचा उद्देश निवृत्ती वेतन वितरण करणाऱ्या बँकांमध्ये या संबंधित विविध नियम आणि प्रक्रियांबद्दल जागरूकता पसरवणे आणि निवृत्तीवेतनधारकांसाठी "जीवन सुलभता" सुनिश्चित करण्यासाठी भारत सरकारकडून उचलल्या जाणार्या पावलांबद्दल जागरूकता पसरवणे हाच आहे. या कार्यशाळांमध्ये बँक अधिकाऱ्यांना या प्रक्रिया हाताळताना येणाऱ्या समस्यांवर आणि निवृत्ती वेतनधारकांच्या तक्रारींवर लक्ष केंद्रित केले जाईल तसेच बँकेच्या अधिकाऱ्यांनी यासंदर्भात पाठवलेल्या सूचनाही लक्षात घेतल्या जातील.
स्टेट बँक ऑफ इंडियाच्या अधिका-यांसाठी ही कार्यशाळा 10 आणि 11 जुलै 2023 रोजी जम्मू आणि काश्मीरमधील श्रीनगर येथे आयोजित करण्यात आली आहे. या कार्यशाळेत केंद्रीय निवृत्तीवेतन प्रक्रिया केंद्र आणि स्टेट बँक ऑफ इंडियाच्या निवृत्ती वेतन व्यवहार शाखांमधील 50 हून अधिक अधिकारी सहभागी होणार आहेत. 2023-24 मध्ये याच धर्तीवर इतर निवृत्तीवेतन वितरण बँकांच्या सहकार्याने बँकर्स जागरूकता कार्यशाळा आयोजित केल्या जातील.
संरक्षण मंत्रालय
भारत-अमेरिका 2+2 संवाद रचनात्मक आणि सकारात्मक-संरक्षणमंत्री निर्मला सितारामन
(नवी दिल्ली, 6 सप्टेंबर 2018
भारत-अमेरिका 2+2 संवाद रचनात्मक आणि सकारात्मक झाल्याचे संरक्षणमंत्री निर्मला सितारामन यांनी सांगितले. बैठकीनंतर जारी केलेल्या प्रसिद्धी पत्रकात त्यांनी अमेरिकेचे संरक्षणमंत्री जेम्स मेट्टीस आणि परराष्ट्र व्यवहार मंत्री माईक पॉम्पीयो यांचे आभार मानले.
भारत आणि अमेरिका यांच्यातील दृढ संबंध भारताच्या दृष्टीने महत्त्वाचे असल्याचे त्यांनी सांगितले. आजच्या बैठकीत शांतता आणि स्थैर्य सुनिश्चित करण्यासाठी सहकार्य करण्याचा पुनरुच्चार केल्याचे त्यांनी सांगितले. दोन्ही देशांचा आर्थिक विकास, समृद्धी आणि प्रगती साध्य करतानाच दोन्ही देशांमधील नागरिकांच्या आकांक्षा पूर्ण करण्यावरही या बैठकीत भर देण्यात आला आहे. भारत आणि अमेरिका यांच्यातील धोरणात्मक भागीदारीत, संरक्षणविषयक सहकार्याचे महत्त्व अनन्यसाधारण असल्याचेही संरक्षणमंत्र्यांनी सांगितले.
S.Tupe/M.Pange/P.Kor
माहिती आणि प्रसारण मंत्रालय
मेघमल्लार ही पूर्व पाकिस्तान मधील प्रत्येक कुटुंबाची युद्ध-कथा आहे: दिग्दर्शक जाहिदूर रहीम अंजान
पणजी, 20 जानेवारी 2021
“बांगलादेशात आम्ही 1971 च्या स्वातंत्र्य युद्धाला लोकांचे युद्ध असे संबोधतो. माझा चित्रपट मेघमल्लार हा युद्धकाळातील एका छोट्या शहरातील कुटुंबाच्या संघर्षाची कथा आहे.” असे बांगलादेशी चित्रपट दिग्दर्शक जाहिदूर रहीम अंजान यांनी सांगितले.
“ही एका कुटुंबाची कथा नसून तत्कालीन पूर्व पाकिस्तानमधील प्रत्येक कुटूंबाची कथा आहे. या स्वातंत्र्य युद्धात प्रत्येक कुटुंबाने योगदान दिले आहे, आमच्या इतिहासातील महत्वपूर्ण घटना,” असल्याचे बांगलादेशचा राष्ट्रीय पुरस्कार विजेता अभिनेता शाहिदुझमान सलीम यांनी सांगितले. गोवा येथे आयोजित 51 व्या इफ्फी सोहळ्यात आज  आयोजित केलेल्या पत्रकार परिषदेत ते पत्रकारांशी संवाद साधत होते.
“प्रसिद्ध कादंबरीकार अख्तरुझमान इलियास यांच्या एका छोट्या कथेवर आधारित, मेघमल्लार हा चित्रपट एका सामान्य कुटुंबातील अवघ्या तीन दिवसांच्या कालावधीतील जीवन-परिवर्तनाचे अनुभव कथन करणारी शोककथा आहे. हा चित्रपट माझ्या देशाचे सौंदर्य देखील दर्शवितो, ” असे अंजान म्हणाले.
“आपली पिढी ही युद्धानंतरची पिढी आहे, ज्यांनी युद्ध पाहिले नाही; या चित्रपटाच्या माध्यमातून तुम्ही युद्धातील वास्तविक परिस्थिती पाहू आणि त्याचा अनुभव घेऊ शकता, ”असे असे बांगलादेशची राष्ट्रीय पुरस्कारप्राप्त अभिनेत्री अपर्णा घोष म्हणाली, तीने या चित्रपटात मुख्य नायिकेची भूमिका साकारली आहे.
“आम्ही उत्सवाच्या मूडमध्ये आहोत; आमच्या स्वातंत्र्याचे हे 50 वे वर्ष असून आमचे राष्ट्रपिता, बंगबंधू शेख मुजीबुर रहमान यांची 100 वी जयंती आहे.”
बांगलादेशच्या चित्रपट-उद्योगाविषयी बोलताना अंजान आणि सलीम यांनी माहिती दिली की बांगलादेश सरकार चित्रपटाच्या निर्मितीसाठी सहाय्य आणि अनुदान देते. असे असले तरी या धाटणीच्या चित्रपटांना बांगलादेश मध्ये व्यवसायिक यश मिळत नाही असे दिग्दर्शक म्हणाले.
दिग्दर्शकाने सांगितले की त्यांचे भविष्यातील चित्रपट हे पर्यावरण आणि महिलांशी संबंधित विषयांवर असतील .M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 153.80 कोटी मात्रांचा टप्पा केला पार
गेल्या 24 तासात लसीच्या 85 लाखांहून अधिक मात्रा देण्यात आल्या.
कोरोनामुक्तीचा दर सध्या 96.01%
गेल्या 24 तासात 1,94,720 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या 9,55,319
साप्ताहिक पॉझिटिव्हिटी दर सध्या 9.82%
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 85 लाखांहून अधिक  मात्रा देऊन भारतातील कोविड-19 लसीकरण व्याप्तीने 153.80 कोटी  मात्रांचा टप्पा पार केला आहे.
1,64,73,522 लसीकरण सत्रांच्या माध्यमातून या मात्रा देण्यात आल्या.आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,89,399
|
|
2nd Dose
|
|
97,56,646
|
|
Precaution Dose
|
|
9,19,729
|
|
FLWs
|
|
1st Dose
|
|
1,83,87,898
|
|
2nd Dose
|
|
1,70,01,530
|
|
Precaution Dose
|
|
4,90,048
|
|
Age Group 15-18 years
|
|
1st Dose
|
|
2,82,74,847
|
|
Age Group 18-44 years
|
|
1st Dose
|
|
51,82,89,584
|
|
2nd Dose
|
|
35,80,10,162
|
|
Age Group 45-59 years
|
|
1st Dose
|
|
19,66,15,970
|
|
2nd Dose
|
|
15,78,39,633
|
|
Over 60 years
|
|
1st Dose
|
|
12,25,47,749
|
|
2nd Dose
|
|
9,90,09,067
|
|
Precaution Dose
|
|
4,75,938
|
|
Precaution Dose
|
|
18,85,715
|
|
Total
|
|
1,53,80,08,200
गेल्या 24 तासांत 60,405 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  3,46,30,536 झाली आहे.
परिणामी, भारतातील कोरोनामुक्तीचा दर 96.01% इतका आहे.
गेल्या 24 तासात 1,94,720 नव्या कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 9,55,319 आहे.देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 2.65% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 17,61,900 चाचण्या करण्यात आल्या. भारताने आतापर्यंत एकूण 69.52 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 9.82% आहे आणि दैनंदिन पॉझिटिव्हिटी दर देखील 11.05%.नोंदविण्यात आला आहे.